CELEX: 62015CN0596
Language: fi
Date: 2015-11-13 00:00:00
Title: Asia C-596/15 P: Valitus, jonka Bionorica SE on tehnyt 13.11.2015 unionin yleisen tuomioistuimen (kahdeksas jaosto) asiassa T-619/14, Bionorica v. komissio, 16.9.2015 antamasta määräyksestä

18.1.2016   
            
            
               FI
            
            
               Euroopan unionin virallinen lehti
            
            
               C 16/24
            
         Valitus, jonka Bionorica SE on tehnyt 13.11.2015 unionin yleisen tuomioistuimen (kahdeksas jaosto) asiassa T-619/14, Bionorica v. komissio, 16.9.2015 antamasta määräyksestä
   (Asia C-596/15 P)
   (2016/C 016/30)
   Oikeudenkäyntikieli: saksa
   
      Asianosaiset
   
   
      Valittaja: Bionorica SE (edustajat: Rechtsanwalt M. Weidner, Rechtsanwalt T. Guttau ja Rechtsanwalt N. Hußmann)
   
      Muu osapuoli: Euroopan komissio
   
      Vaatimukset
   
   Valittaja vaatii, että unionin tuomioistuin
   
               —
            
            
               järjestää asiassa suullisen käsittelyn
            
         
               —
            
            
               kumoaa unionin yleisen tuomioistuimen (kahdeksas jaosto) 16.9.2015 antaman määräyksen asiassa T-619/14
            
         
               —
            
            
               velvoittaa Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Valittaja vetoaa vaatimustensa tueksi seuraavaan kahteen valitusperusteeseen:
   
               —
            
            
               Menettelyvirhe: Unionin yleinen tuomioistuin tukeutui osittain virheellisiin tosiseikkoihin ja teki siten virheellisen ratkaisun, joka on valittajalle vahingollinen. Unionin yleinen tuomioistuin oletti virheellisesti, että valittaja on elintarvikkeiden valmistaja, jota koski lisäksi ainoastaan asetuksessa (EY) N:o 1924/2006 (1) tarkoitetut toistaiseksi ratkaisemattomat terveysväitteet. Lisäksi on niin, että unionin yleisen tuomioistuimen ratkaisun perustelut olivat osittain riittämättömät. Unionin yleinen tuomioistuin ei selvittänyt yksityiskohtaisesti komission kirjeen, jolla väitetysti päätettiin laiminlyönti, sisältöä ja päätyi siten tekemään virheellisen ratkaisun.
            
         
               —
            
            
               Unionin oikeuden rikkominen: Unionin yleinen tuomioistuin on virheellisesti kieltäytynyt ottamasta huomioon SEUT 265 artiklan edellytyksiä, sillä komission laiminlyönti ei ollut päättynyt. Unionin yleinen tuomioistuin arvioi lisäksi virheellisesti asetusta (EY) N:o 1924/2006 ja etenkin sen 17 ja 28 artiklaa. Toistaiseksi ratkaisemattomia ja hyväksyttyjä terveysväitteitä ei voida kohdella samalla tavoin. Siirtymäsäännöksistä seuraavat oikeudelliset seuraukset eivät ole riittävän ennakoitavia.
            
         
      (1)  Elintarvikkeita koskevista ravitsemus- ja terveysväitteistä 20.12.2006 annettu Euroopan parlamentin ja neuvoston asetus (EY) N:o 1924/2006 (EUVL L 404, s. 9).